## El Museu de Belles Arts de València rep 240.000 visitants en 2024

*** El públic ha visitat la seua col·lecció permanent, les exposicions temporals i les activitats programades durant l’any passat**

El Museu de Belles Arts de València (MuBAV) ha rebut un total de 239.504 visites en la seu del carrer Sant Pius V durant 2024 a la seua col·lecció permanent, les exposicions temporals i les activitats programades, la qual cosa suposa un lleuger increment respecte a la xifra de públic de l’any anterior, que va ascendir a 235.327 persones.

Els mesos amb més afluència de públic van ser maig, amb un total de 24.842 visitants; abril, amb 24.783; i octubre, en el qual va rebre la visita de 23.278 persones. El Museu va obtindre un lleuger descens de públic durant els mesos de novembre, amb 12.554 visites, i desembre, amb 12.921, a causa de la riuada patida a València.

Quant a l’origen geogràfic, un 30 % de visitants procedixen d’Espanya, mentres que el 70 % correspon a turistes estrangers de països com Itàlia, Bèlgica, França, Gran Bretanya, Alemanya i Holanda, entre altres. El públic visitant de la Comunitat Valenciana se situa en un 77 % del total del públic nacional, la qual cosa confirma una vegada més la fidelització del públic local.

Fecha: 07/01/2025